**«ՎԱՐԴԱՆԱՆՔ» ԿՐԹԱՀԱՄԱԼԻՐ**

**ՀԵՏԱԶՈՏԱԿԱՆ ԱՇԽԱՏԱՆՔ**

**Թեմա` Հաղորդակցական կարողությունների ձևավորման հիմնախնդիրը նախադպրոցական տարիքում**

**Կատարող` Արմինե Մինասյան**

**Ղեկավար`Մարինե Մանուկյան**

**Երևան 2022**

**ԱՇԽԱՏԱՆՔԻ ԱՐԴԻԱԿԱՆՈՒԹՅՈՒՆԸ**

 Աշխատանքի արդիականությունը պայմանավորված է նախադպրոցական կրթական հաստատությունների մանկավարժական գործընթացում հաղորդակցական կարողությունների ձևավորման ուղիների բացահայտման և հաղորդակցական հմտությունների զարգացման անհրաժեշտությամբ:

**ԱՇԽԱՏԱՆՔԻ ՆՊԱՏԱԿԸ**

 Աշխատանքի նպատակն է բացահայտել դպրոցականի հաղորդակցական կարողությունների ձևավորման մանկավարժական պայմանները մանկապարտեզում:

**ԱՇԽԱՏԱՆՔԻ ՀԻՄՆԱԿԱՆ ԽՆԴԻՐՆԵՐԸ**

 Աշխատանքի նպատակից բխում են հետևյալ խնդիրները.

1. Վերլուծել և ներկայացնել նախադպրոցական տարիքի երեխաների հաղորդակցական կարողությունների ձևավորմանն ուղղված աշխատանքի ձևերն ու բովանդակությունը մանկապարտեզում:
2. Բացահայտել նախադպրոցական տարիքի երեխաների հաղորդակցական կարողությունների ձևավորման առավել արդյունավետ մեթոդների կիրառման հնարավորություններ:



**«Հաղորդակցում» հասկացության էությունը**

 Հաղորդակցման ունակությունները անձի այն հատկությունն է, որով նա բնականոն փոխհարաբերություններ է հաստատում ուրիշների հետ համարծեքորեն ձևակերպում է իր անելիքը, տեղեկություններ հաղորդում և ընդունում, ապահովելով պատշաճ հետադարձ կապ:

 Առօրյա կյանքում, տանը, աշխատավայրում, փողոցում, մենք անընդհատ գտնվում ենք հաղորդակցման իրավիճակներում, որտեղ շփվում ենք ծանոթ և անծանոթ մարդկանց հետ: Հաղորդակցում կարող է տեղի ունենալ առնվազն երկու և ավելի մարդկանց միջև: Հաղորդակցումը բարդ գործընթաց է, որն ունի իր կառուցվածքը, բաղադրատարրերը, գործընթացային փուլերը և կողմերը: Հաղորդակցումը կարող է լինել ներանձնային (ինքնահաղորդակցում), ներխմբային, միջխմբային:

 Իսկ ի՞նչ է նշանակում կարողանալ հաղորդակցվել: Դա նշանակում է կարողանալ ճանաչել մարդկանց, գնահատել նրանց գործնական հնարավորությունները և դրա հիման վրա օգտագործելով հաղորդակցման հոգեբանական ունակությունները, նրանց հետ փոխհարաբերություններ կառուցել:

 Միաժամանակ, հաղորդակցումը դիտարկվում է, որպես կապ, որի ընթացքում փոխանակվում կամ շրջանառվում է տեղեկատվություն մարդկանց և խմբերի միջև տարբեր միջոցների օգնությամբ:

 Հաղորդակցման ընթացքում մարդիկ տեղեկություններ են փոխանակում, ընկալում են միմյանց, փոխազդում: Ըստ այդմ էլ պայմանականորեն տարբերակվում են հաղորդակցման հետևյալ կողմերը.

 Տեղեկատվական կողմ – ենթադրում է որոշակի տեղեկությունների փոխանակում և բնութագրվում է հոգեբանական կապ հաստատելու ունակությամբ, հաղորդակցման խոսքային և ոչ խոսքային միջոցների որդյունավետ օգտագործմամբ:

 Փոխազդեցության կողմ – ենթադրում է փոխազդեցությունը մարդկանց միջև և բնութագրվում է հաղորդակցության մեջ «դերերի» բաշխմամբ, հոգեբանական ներգործության միջոցների, կիրառումով:

 Ընկալման կողմ – ենթադրում է հաղորդակցության գործընթացում մարդկանց փոխադարձ ընկալումը և ճանաչումը, ինքնաճանաչումը, հաղորդակցման մյուս մասնակցի վարքի կանխագուշակումը:

**Հաղորդակցական կարողությունների ձևավորման հիմնախնդիրը նախադպրոցական տարիքում**

 Երեխաների մեծահասակների հետ հաղորդակցման վերլուծությունը Ա.Ն Լեոնտևի գործունեության ընդհանուր հայեցակարգի հման վրա, հնարավորություն տվեց բացահայտելու մինչև յոթ տարեկան երեխաների մեծահասակների հետ հաղորդակցման բովանդակային և կառուցվածքային փոփոխությունների շարժընթացը և արձանագրելու մեծահասակների հետ հաղորցակցման չորս ձև` իրադրային-անձնային, իրադրային-գործնական, արտաիրադրային-ճանաչողական և արտաիրադրային-անձնային: Երեխաների մեծահասակների հետ հաղորդակցման վերլուծությունը Մ.Ի.Լիսինայի տեսության հիման վրա, օգնեց հասկանալ նշված հաղորդակցման դերը նախադպրոցականի հոգեկանի զարգացման գործում:

 Նախադպրոցական մանկության շրջանում երեխայի կյանքում մեծահասակի դերն, այնուամենայնիվ, առանցքային է, պարզ է, որ հասակակիցների հետ հարաբերությունները կառուցվում են նրա միջնորդությամբ:

 Երեխայի հասակակիցների հետ հաղորդակցման և դրա հիման վրա կառուցվող համագործակցության կարողությունները ձևավորվում են մեծահասակների հետ շփման, նրանց հետ փոխհարաբերություններ հաստատելու նմուշներով, հետևաբար ակնհայտ է դաստիարակության դերը նշված գործընթացքում:

 Եթե մեծահասակների հետ հաղորդակցման պահանջմունէն երեխայի անհատական զարգացման ընթացքում գենետիկորեն ի հայտ է գալիսկյանքի առաջին տարում` մանկիկային շրջանում, ապա հասակակիցների հետ հաղորդակցվելու պահանջմունքը` կյանքի երրորդ տարում: Կյանքի առաջին տարում երեխան պարզապես արձագանքում է հասակակցի ներկայությանը դրական, երբեմն բացասական հույզերով, վերաբերմունքով: Կյանքի երկրորդ տարում հասակակցին երեխան վերաբերվում է ինչպես հետաքրքիր մի օբյեկտի` նրա վերաբերմունքը փոփոխական է և տարաբնույթ: Միայն կյանքի երրորդ տարում է դրսևորվում հասակակցի հետ շփվելու պահանջմունքը, այն նկատվում է հասակակցի հանդեպ հատուկ ուշադրության և կայուն վերաբերմունքի ձևով:

 Մանկական կարիքներին արձագանքով ջերմ խնամքը կարծես թե պաշտպանական դեր է կատարում. նրա մեջ աճում են վստահությունը, ներքին մղումները և ինքնակառավարման կարողությունները: Երեխաներին անհրաժեշտ է սերտ հաղորդակցում: Հարկավոր է անընդհատ լսել նրանց խոսքը և արձագանքել դրան: Նրանք կարիք ունեն գնահատված լինելու, զգալու, որ իրենց նոր զարգացող կարողություններն ընդունվում և ողջունվում են մեծահասակների կողմից: Մանկավարժների և ծնողների նպատակն է` երեխաներին դպրոցական տարիքին հասցնել ոչ միայն առողջ և գիտելիքներով զինված, այլև որպես հետաքրքրքասեր, հաղորդակցվող, շրջապատի նկատմամբ ուշադիր և հարատև ուսումնատենչությամբ համակցված էակներ:

 Երեխաների հաղորդակցային կարողությունների զարգացմանը խոչընդոտող հանգամանքը ծնողների և մանկավարժների գայթակղությունն է` խոսել և մեր, և նրանց փոխարեն: Սակայն նույնիսկ խաղի գործընթացքում երեխային ուղեկցում է ներքին միայնությունը:

 Ըստ իտալացի հայտնի մանկավարժ Լորիս Մալագուցիի «Մենք պետք է կարողանանք բռնել այն գնդակը, որը մեզ է նետում երեխան, և այնպես վերադարձնենք, որ նա շարունակի խաղալ մեզ հետ` այդ ընթացքում թերևս նոր խաղեր հորինելով»: Խաղընկերոջ կողմից բռնելու համար փոքրիկներին նետած գնդակն անգամ զարգացնում է նրանց հաղորդակցման կարողությունները, առօրյա գործունեության ողջ ընթացքը ակտիվ խոսքային ինքնադրսևորմանը զուգակցելով:

 Նախադպրոցական երեխաներն ընդլայնում են իրենց բառապաշարը` սովորելով օրական միջին հաշվով 9 բառ: Առաջընթացի այս արտասովոր կարգը հանգեցնում է երեխայի` հաղորդակցվելու ունակության շարունակական զարգացմանը:

 Երեքից վեց տարեկանում զգալի փոփոխություններ են տեղի ունենում երեխայի հասակակիցների հետ հաղորդակցման պահանջմունքային ոլորտում, հետևաբար աստիճանաբար վերանայվում է նրանց հաղորդակցման գործունեության բովանդակությունը: Կրտսեր նախադպրոցական տարիքում երեխան հաղորդակցվում է հասակակիցների բարյացակամ վերաբերմունքին արժանանալու, փոխներգործության մասնակից դառնալու պահանջմունքից դրդրված: Հասակակիցների հետ համագործակցելու, տարեկիցների սոցիալական խմբի անդամ դառնալու ցանկությունը դրդում է որոշակի գործողությունների, որոնք համատեղ գործունեության ընթացքում համեմատվում են գործընկերոջ գործողությունների հետ: Գործողությունների համեմատությունը հարստացնում է երեխայկի սոցիալական փորձը և օգնում է ընտրություն կատարել գործողությունների համակարգում: Հաջողված այն է` հասակակիցների կողմից ողջունելի գործողություններն ամրագրվում են, վերածվելով սեփական փորձի: Դրանք հետագայում ազատ և ներքին վստահությամբ օգտագործվում են մանկան գործունեության այլ ձևերում` խաղային, աշխատանքային, մասամբ` արվեստային:

 Ր.Ա.Սմիրնովայի և Ր.Կ. Տերեշչուկի ուսումնասիրությունների արդյունքները խոսում են այն մասին, որ երեք տարեկանից սկսած մինչև դպրոցական տարիքը երեխայի հասակակիցների հետ համագործակցության դրդող գլծավոր պահանջմունքը` բարի զգացողությունների փախանակում է, իսկ դրդապատճառը` հասակակիցների դրական գնահատականն ու բարյացակամ վերաբերմունքը: Հաղորդակցման ընթացքում փուքբերվող հարգանքը հասակակիցների կողմից, հնարավորություն է տալիս երեխային հաստատել իր «ես»-ը և որոշակի տեղ զբաղեցնել սոցիալական կարգավիճակով հավասար գործընկերների միջավայրում: Նշված հնարավորությունը, մոտավորապես, չորս տարեկան հասակում հիմք է հանդիսանում նոր պահանջմունքը: Եթե մեծահասակի հետ նախադպրոցականը համագործակցում է գործունեության, վարքի և հարաբերությունների ընդունելի նմուշներ ընդօրինակելու համար, ապա հասակակիցների հետ համագործակցությունը նպաստում է ոչ միայն նշված նմուշերի փորձարկմանը, այլև դրանց վերանայմանն ու կատարելագործմանը:

 Ա.Գ. Ռուզսկայայի, Ա.Գ.Յակոբսոնի արդյունքների հիման վրա կարելի է համոզվել, որ չորս տարեկանից սկսած երեխայի կողմից արդեն դրսևորվում է ընկերներին ապրումակցելու ընդունակությունը, որը բուռն զարգանում է ավագ նախադպրոցական տարիքում: Ընկերներին ապրումակցվելու կարողությունը խոսում է նախ ր առաջ երեխայի սոցիալական զարգացման, մտահասության, հետո նաև որակապես նոր պահանջմունքներ գոյացման մասին: Միջին նախադպրոցական տարիքից սկսած երեխային փոխօգնության է դրդում հասակակցին հուզական աջակցության պահանջմունքը, որի բավարարման արդյունքում աստիճանաբար զարգանում են սոցիալական բնույթի զգացմունքներ և կարողություններ:

 Այսպիսով մեծահասակների հետ հաղորդակցման ընթացքում երեխան յուրացնում է կուտակված պատմամշակութային փորձը, յուրացնում է համամարդկային արժեքներ, իսկ հասակակիցների հետ հաղորդակցման ընթացքում` հարստացնում է սեփական սոցիալական փորձը ինքնուրույն փորձարկումների, ստեղծագործական ձեռքբերումների միջոցով:

 Հասակակիցների հետ հաղորդակցման ընփացքում լուրջ փոփոխությունների են ենթարկվում նաև համատեղ գործունեության դրդապատճառները` իմացական և անձնային:

 Փորձենք նկարագրել հաղորդակցման դրդապատճառների համադրությունը նախադպրոցականի տարիքային բոլոր խմբերում:

 Կրտսեր նախադպրոցական տարիքում գերիշխող են` միանշանակ գործնական դրդապատճառները:

 Միջին նախադպրոցական տարիքում ի հայտ են գալիս հաղորդակցման անձնային դրդապատճառները, սակայն շարունակում են առաջնային մնալ գործնական դրդապատճառները:

 Ավագ նախադպրոցական տարիքում ի հայտ են գալիս հաղորդակցման դրդապատճառներ, որոնք միաձուլվում են անձնային դրդապատճառների հետ, ընդ որում անձնային և գործնական դրդապատճառները դրսևորվում են հավասար ուժգնությամբ, միմյանց հաջորդող գերակայությամբ:

 Հասակակիցների հետ հաղորդակցման միջոցները պայմանավորված են, հետևաբար, պահանջմունքներով և դրդապատճառներով: Կրտսեր նախադպրոցականին բնորոշ են հիմնականում արտահայտիչ հուզական գործողությունները: Երեք տարեկանից սկսած առաջատար են դառնում խոսքային միջոցները:

 Համագործակցային կարողությունների ձևավորման գործում առանձնահատուկ կարևորվում է հաղորդակցման ընթացքում ձևավորվող վերաբերմունքը հասակակիցների նկատմամբ: Հասակակիցների հետ հաղորդակցման նշված բաղադրիչը ձևավորվում է դժվարությամբ, պահանջում է նպատակային մանկավարժական աշխատանք այդ ուղղությամբ: Մինչև երկու տարեկան երեխաներն ընդունակ չեն լսելու հասակակցին: 2-4 տարեկան երեխաները սովորաբար բացասաբար են արձագանքում հասակակցի ներգործությանը` հակառակվում կամ առհամարհում են նրան: Միայն ավագ նախադպրոցական տարիքում են նկատվում հասակակցի հանդեպ դրական տրամադրվածության դրսևորումները, որոնց արտաքին ամրագրման և պահպանման կարիք ունեն: Հասակակցին ճանաչելու ցանկությունը, նրա հանդեպ ի սկբանե բարյացակամ դիրքորոշում ունենոլւ միտումը առաջացնում են համագործակցելու զգացողություն, որն ակամայից ապահովում է համատեղ գործունեության արդյունավետությունը:

 Զարգացման վաղ շրջաններում երեխային մարդկանց հետ հաղորդակցվելու մղում է մեծահասակների ուշադրությանն ու նրանց գնահատականին արժանանալու ցանկությունը, որն աստիճանաբար համալրվում է հասակակիցների հետ գործնական հարաբերություններ կառուցելու անհրաժեշտությոամբ:

 Նախադպրոցական տարիքի երեխաների հաղորդակցման և համագործակցության կարողությունների ուսումնասիրությունները /Ա.Դ.Կոշելևա, Ա.Ա.Ռոյակ/ ցույց են տալիս , որ նշված բնագավառում կան բազմաթիվ խնդիրներ, որոնք մանկավարժական միջամտության կարիք ունեն: Հատուկ ուշադրության կարիք ունեն գերակտիվ , իմպուլսիվ երեխաների և ինքնամփոփ երեխաների վարքագիծը, քանի որ այդ երեխաներն են հիմնականում ստեղծում կոնֆլիկտային իրադրություններ և խանգարում հաղորդակցմանը: Գիտնականների դիտարկումներն հնարավորություն են տալիս առանձնացնելու հասակակիցների հետ հաղորդակցման դժվարություններ, որոնք պայմանականորեն բաժանվում են երկու խմբի: Հեղինակների կարծիքով վարքագծի նշված տարբերակները պայմանավորված են բազմաթիվ գործոններով, սակայն դրանք միավորվում են առաջացնելով դժվարությունների հետևյալ պատճառները.

1. Դժվարություններ, որոնց հիմնական պատճառը` գործունեության կատարողական ունակությունների զարգացման ցածր մակարդակն է դրանք պայմանականորեն կոչվում են գործառական,
2. Դժվարություններ, որոնց պատճառը գործունեության դրդապատճառների փոփոխություններն են, դրանք պայմանականորեն անվանում են դրդապատճառային:

Առաջին խմբին են դասվում օրինակ , երեխայի կողմից սեփական վարքագիծը կառավարելու կարողության ցածր մակարդակը, հասակակիցների հետ համագործակցության, հարաբերություններ հաստատելու ձևերի և միջոցների իրացման անկարողությունը: Դրանք բնորոշ են և գերակտիվ և պարփակված երեխաներին:

 Դժվարությունների երկրորդ խմբին դասվում են գործունեության բացասական դրդապատճառները, եսասիրական դրդապատճառների գերակայությունը, հաղորդակցման դրդապատճառների փոխարինումը այլ նպատակներով կամ դրդապատճառներով: Այսինքն, հասակակիցների հետ համագործակցության, հարաբերություններ հաստատելու դրդապատճառների բացակությունն առաջացնում է համատեղ գործունեությանը խաթարելու, կոնֆլիկտային հարաբերություններ ստեղծելու միտում:

 Ըստ Լ.Ի.Բոժովիչի նշված դեպքերում երեխան «հայտնվում է չբավարարված հաղորդակցման կարևորագույն պահանջմունքի պայմաններում», ինչի հետևանքով խաղի ընթացքում ի հայտ եկող հաղորդակցման պահանջմունքը չի դառնում առաջատար:

 Դրդապատճառային դժվարությունների առկայությունը, բացասական /անբարենպաստ/ ինքնազգացողությունը խմբում խթարում է երեխայի անձի զարգացման բնականոն ընթացքը, խանգարում է դրական անձնային հատկությունների ձեռքբերմանը:

 Այսպիսով, հասակակիցների հետ հաղորդակցման և համագործակցության արդյունավետությունը պայմանավորված է գործառական և դրդապատճառային դժվարությունների հաղթահարման ուղղությամբ իրականացվող հետևողական մանկավարժական աշխատանքով:

 Խոսքային գործունեության ընթացքում կարևորագույն դեր է խաղում դրդապատճառը:Երեխայի համար խոսելը, խոսքային գործունեությունը պետք է պատճառաբանված ու անհրաժեշտ լինի: Այդ պատճառով էլ մեծ նշանակություն ունի երեխայի խոսքային գործունեության դրդապատճառների հարստացումը: Սա ենթադրում է , որ երեխայի խոսքը զարգանում է նրա ամենօրյա հաղորդակցման ընթացքում, այսինքն` երեխայի համար խոսելու, հաղորդակցվելու բնական և իրական դրդապատճառները պետք է լինեն շփվելու, իմանալու, տպավորությունները կիսելու, իր այս կամ այն կարիքը հոգալու բնական պահանջմունքները: Ուստի երեխայի հետ շփումը, ինչպես նաև պարապմունքները պետք է կառուցվեն բնական հաղորդակցման վրա, քանի որ բնական հաղորդակցման ընթացքում հաշվի է առնվում երեխայի ցանկությունը, հետաքրքրությունները, ինչը խոսքային գործունեության բնական դրդապատճառներ է ծնում և բարձրացնում արդյունավետությունը:

 Դաստիարակի խնդիրն է ստեղծել այնպիսի իրավիճակներ, երբ երեխան հաղորդակցվելու պահանջ ունենա, և ուսուցման յուրաքանչյուր գործողություն պարունակի դր. Երեխայի խոսքի զարգացման նպատակն ու խնդիրները:

 Լեզուն նախ և առաջ հաղորդակցման միջոց է: Հետևաբար հատկապես նախադպրոցական երեխայի մայրենի լեզվի ուսուցման և խոսքի զարգացման հիմնական նպատակը պետք է լինի շրջապատի հետ խոսքային հաղորդակցման ունակությունների ձևավորումն ու բանավոր խոսքի զարգացումը:

Խոսքի զարգացման հիմնական խնդիրներն են`

1. Ճիշտ արտահայտվելու կարողությունը,
2. Բանավոր խոսքի հարուստ բովանդակությունը:

Վաղ տարիքի ամենակարևոր ձեռքբերումը խոսքային հաղորդակցումն է, որն արդյունք է խոսքի տիրապետման և մտածողության զարգացման: Հայտնի է, որ խոսքի և մտածողության զարգացման գործընթացները փոխկապված են, որ խոսքը` մտածողության գործիքն է: Երեխան սկսում է «խոսել» նախախոսքային ձևերով (գեղգեղանք, թոթովանք) կյանքի առաջին տարվա ընթացքում, հետևաբար պետք է ենթադրել, որ նա նաև մտածում է:

Երեխայի խոսքային և հաղորդակցման կարողությունների զարգացման համար առավել արդյունավետ ձևը երեխայի խոսքի զարգացման համար բնական և լիարժեք հաղորդակցության միջավայր ստեղծեշն է, մի մթնոլորտ, որտեղ երեխան խոսելով` խոսել և շփվելով շփվել է սովորում:

Ընտանեկան հաղորդակցությունը հաղորդակցության հեռանկարի ուսումնասիրությունն է որոշակի ընտանիքում` վստահության և մտերմության հարաբերություններով հանդերձ: Ընտանեկան հաղորդակցության հիմնական նպատակը ընտանիքի փոխհարաբերությունները և ընտանիքի անդամների վարքագծային մոդելները տարբեր հանգամանքներում հասկանալն է: Բաց և անկեղծ հաղորդակցությունը ստեղծում է մթնոլորտ, որը թույլ է տալիս ընտանիքի անդամներին արտահայտել իրենց տարաձայնությունները, ինչպես նաև սերը և հիացմունքը միմյանց նկատմամբ: Այն օգնում է հասկանալ փոխադարձ զգացմունքները:

**Եզրակացություն**

Հաղորդակցումը հասարակական սուբյեկտների (անձ, սոցիալական խումբ) փոխներգործության գործընթաց է, որի ժամանակ տեղի է ունենում փորձի, գիտելիքների, կարողությունների և գործունեության արդյունքների փոխանակություն: Որպես հաղորդակցման սուբյեկտ հանդես են գալիս ինչպես անհատներ, այնպես էլ խմբեր: Հաղորդակցությունը վերահսկում է հասարակական կյանքի բոլոր կողմերը, մարդկանց սոցիալական խմբերին: Հաճախ հաղորդակցումն ու շփումը նույնացվում են` հաղորդակցումը դիտարկելով շփման ակտ մեկ կամ ավելի անձանց միջև հիմնված փոխըմբռնման մեկից մյուսին տեղեկատվության ըմբռնման:

Հաղորդակցման գործընթացում երեխան հարաբերականորեն կայուն պատկերացւոմներ է ձեռք բերում իր մասին: Նրա գիտակցության մեջ դրանք դրսևորվում են որպես անմիջական արտացոլում այն բանի, թե ինչ են մտածում իր մասին շրջապատի մարդիկ: Հասակակիցների հետ հաղորդակցման և համագործակցության արդյունավետությունը պայմանավորված է գործառական և դրդապատճառային դժվարությունների հաղթահարման ուղղությամբ իրականացվող հետևողական մանկավարժական աշխատանքով: Երեխայի խոսքային և հաղորդակցական կարողությունների զարգացման համար առավել արյունավետ ձևը երեխայի խոսքի զարգացման համար բնական և լիարժեք հաղորդակցության միջավայր ստեղծելն է:

**Գրականության ցանկ**

1. Ամիջանյան Յու. Ա., Ս. Սահակյան Ա.Ս., մանկավարժություն Երևան – 2005թ.
2. Ավագյան Մ. նախադպրոցականի համագործակցային կարողությունների առանձնահատկությունները, Երևան – 2010թ.
3. Հովհաննիսյան Ա. դպրոցի շեմին, Երևան – 2007թ.
4. Միրզոյան Հ., Սմբատյան Լ. ուսումնական ձեռնարկ մանկապարտեզի համար – 2010թ.
5. Рузская А.Г. Развитие обшения дошкольника со сверстниками, Москва – 1989г.
6. Смирнова Е.О. Особенности обшения дошкольника со сверстниками, Москва – 2000г.